
ELŐTERJESZTÉS
(sürgősséggel a Képviselő-testület 2024. szeptember 18-i ülésére)


TÁRGY:	A KISKŐRÖS KÜLTERÜLET 0551/13 HRSZ-Ú INGATLAN ÖNKORMÁNYZATI TULAJDONRÉSZÉNEK ÁTRUHÁZÁSA HORVÁTH ANITA RÉSZÉRE  


Kiskőrös Város Önkormányzata (a továbbiakban: Önkormányzat) 8/48 tulajdoni hányadát képezi a Kiskőrös, külterület 0551/13 hrsz-ú (a továbbiakban: Ingatlan), szántó művelési ágban lévő, 3 641 m2 alapterületű, 3,79 aranykorona értékű földterület. 
  
Horváth Anita, mint az Ingatlan 2/48 tulajdoni hányaddal rendelkező tulajdonosa, a földeken fennálló osztatlan közös tulajdon felszámolásáról és a földnek minősülő ingatlanok jogosultjai adatainak ingatlan-nyilvántartási rendezéséről szóló 2020. évi LXXI. törvény (a továbbiakban: Foktftv.) 5. § (1) bekezdése alapján az Önkormányzatnál kezdeményezte az Ingatlan osztatlan közös tulajdonának a megszüntetését és az Ingatlan egyetlen tulajdonostárs általi tulajdonba vételét. 

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet (a továbbiakban: Vagyonrendelet) 12. § (4) bekezdés b) pontja alapján a nettó 10.000.000,- Ft egyedi értéket el nem érő vagyont értékesíteni versenytárgyalás kiírása nélkül, a nemzeti vagyonról szóló 2011. évi CXCVI. törvényben foglaltak figyelembevételével lehet. Az értékesítésre kijelölésről a polgármester, a tulajdonjog átruházásról a Képviselő-testület dönt. 
Az Ingatlan értékesítésre történő kijelölése már korábban megtörtént.
A Vagyonrendelet 31. § (2) bekezdése szerint a nem kizárólagosan önkormányzati tulajdonban levő mezőgazdasági ingatlanokat elsősorban elidegenítés útján kell hasznosítani.

A földeken fennálló osztatlan közös tulajdon felszámolásának részletes szabályairól szóló 647/2020. (XII. 23.) Korm. rendelet (a továbbiakban: Vh. Rendelet) 22. § (1) bekezdése és a 31. § (2) bekezdés b) pontja alapján értékbecslési ajánlatként szántó művelési ágban nyilvántartott földrészlet esetén a földügyért felelős miniszter által vezetett minisztérium internetes oldalán település és művelési ág szerinti bontásban közzétett értéket kell figyelembe venni. A Nemzeti Földügyi Központ által a szántó művelési ágú földrészletek vonatkozásában közzétett értékbecslési ajánlat a Kiskőrösi járás vonatkozásában 88.000,-Ft/aranykorona értékenként számított egységár. A kezdeményező tulajdonostársnak a földnek az értékbecslési ajánlat szerinti értékéről, illetve az általa ajánlott ellenértékéről értesítenie kell az ingatlanban tulajdoni hányaddal rendelkező valamennyi tulajdonostársat.
Horváth Anita kezdeményező tulajdonostárs az Önkormányzat 8/48 tulajdoni hányadára 55.587,- Ft ellenértéket ajánlott fel, mely a jogszabály szerinti alapvételár.  

Az Ingatlan területi elhelyezkedése az előterjesztés mellékletét képezi.

Az előterjesztés sürgősségét indokolja, hogy a döntéshez szükséges teljes dokumentáció az anyagkiküldést követően érkezett meg. 

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.


Kiskőrös, 2024. szeptember 13.  


	Domonyi László s.k.,
	polgármester



HATÁROZAT-TERVEZET


Kiskőrös Város Önkormányzatának Képviselő-testülete

1. hozzájárul a Kiskőrös Város Önkormányzata 8/48 tulajdoni hányadát képező, Kiskőrös külterület 0551/13 hrsz-on nyilvántartott, 3 641 m2 alapterületű, szántó művelési ágban lévő földterület jogszabályban foglalt vételár szerinti – 55.587,-Ft - tulajdonjogának átruházásához Horváth Anita tulajdonostárs részére.   

2. felhatalmazza a polgármestert a határozat-tervezet mellékletét képező nyilatkozat, valamint a tulajdonjog átruházásához kapcsolódó egyéb dokumentumok aláírására. 


Felelős: 	polgármester
Határidő: 	azonnal






